Source: https://www.dikaiologitika.gr/eidhseis/ergasiaka/299191/epidoma-400-evro-eos-24-5-i-kataxorisi-iban-ston-oaed
Timestamp: 2020-07-08 03:32:03+00:00
Document Index: 408820

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επίδομα 400 ευρώ: Εως 24/5 η καταχώριση IBAN στον ΟΑΕΔ Ειδήσεις - DNews
Επίδομα 400 ευρώ: Εως 24/5 η καταχώριση IBAN στον ΟΑΕΔ
15/05/2020 - 08:16
Εως την Κυριακή 24 Μαΐου η προθεσμία για 19.500 δικαιούχους του ΟΑΕΔ που δεν έχουν καταχωρίσει ακόμα ΙΒΑΝ για την έκτακτη οικονομική ενίσχυση μακροχρόνια ανέργων των 400 ευρώ
Η νέα παράταση που αποφάσισε η Διοίκηση του ΟΑΕΔ της λειτουργίας της ηλεκτρονικής καταβολής της έκτακτης οικονομικής ενίσχυσης μακροχρόνια ανέργων έως και την Κυριακή 24 Μαΐου, δίνει την δυνατότητα σε 19.500 δικαιούχους που δεν έχουν καταχωρίσει ακόμα στοιχεία τραπεζικού λογαριασμού (IBAN) στον ΟΑΕΔ να μπορούν να ολοκληρώσουν τη διαδικασία και να τους καταβληθούν τα 400 ευρώ.
Από την Πέμπτη 23 Απριλίου μέχρι και το βράδυ της Κυριακής 10 Μαΐου, που έληγε η προηγούμενη παράταση της προθεσμίας υποβολής ΙΒΑΝ, 148.500 (88%) από τους συνολικά 168.000 δικαιούχους είχαν IBAN καταχωρισμένα στον ΟΑΕΔ.
Μόνο οι δικαιούχοι έχουν τη δυνατότητα καταχώρισης ΙΒΑΝ μέσω της Ενιαίας Ψηφιακής Πύλης του Ελληνικού Δημοσίου gov.gr, με τους κωδικούς πρόσβασης του TAXISnet ή με τους κωδικούς πρόσβασης ΟΑΕΔ στη διεύθυνση: https://www.gov.gr/ipiresies/ergasia-kai-asphalise/anergia/ektakte-oikonomike-eniskhusese-makrokhronia-anergous